XV.  Girardo, abbati Vizeliacensi et ejus successoribus usum sandaliorum concedit.   (Pisis, Jan. 18.) [LAUNOII  Opera,  t. II, p. I, p. 288.]
CLEMENS episcopus, servus servorum Dei, GIRARDO et conventui Vizeliacensi salutem et apostolicam benedictionem.
Ad ecclesiastici decoris augmentum insignia reperta sunt dignitatum, quae sacrosancta Romana Ecclesia congrua in singulos liberalitate distribuit, et devotis filiis, prout dignum judicat, suscipienda pariter et obtinenda concedit; unde nos pro reverentia beatae Mariae Magdelenae, cujus sacrum corpus in vestra ecclesia requiescit, et vestrae devotionis merito provocati, usum sandaliorum, tibi, fili abbas, tuisque successoribus infra tuas ecclesias indulgemus et auctoritate apostolica confirmamus. Nulli ergo, etc. . . Datum Pisis, XX Kalend. Februarii, indictione VI.